## El Consell aprova el contracte per a l’adquisició i el subministrament de medicaments per als centres de la sanitat pública valenciana

*** Es tracta de medicaments que contenen principis actius per a malalties com l’esclerosi múltiple (ponesimod) i patologies mentals (esketamina i paliperidona), entre altres
* El pressupost és de més de 40,5 milions d’euros i el valor estimat en cas que hi haja pròrrogues ascendix a més de 163,5 milions d’euros**

El Consell ha aprovat el contracte per a l’adquisició i el subministrament de medicaments que contenen principis actius per a malalties com esclerosi múltiple (ponesimod), patologies mentals (esketamina i paliperidona), síndromes mielodisplàstiques (decitabina), limfomes (ibrutinib), psoriasi (guselkumab), hipertensió arterial pulmonar (selexipag), tuberculosi multiresistent (bedaquilina), destinats als centres de l’àmbit de la sanitat pública valenciana.

Per a fer-ho, s’establix un marc jurídic per al subministrament dels productes en huit lots, amb fixació de preus i de les condicions generals.

La duració d’este contracte serà d’un any, amb possibilitat de tres pròrrogues d’un any cada una. En este sentit, el pressupost base és de més de 40,5 milions d’euros i el valor estimat total en cas que hi haja pròrroga ascendix a més de 163,5 milions d’euros.

Així mateix, preveu la possibilitat de modificació del contracte a un màxim del 20 %.

Fecha: 10/06/2024